CELEX: 62008CA0428
Language: et
Date: 2010-07-06 00:00:00
Title: Kohtuasi C-428/08: Euroopa Kohtu (suurkoda) 6. juuli 2010 . aasta otsus (Rechtbank’s-Gravenhage (Madalmaad) eelotsusetaotlus) — Monsanto Technology LLC versus Cefetra BV, Cefetra Feed Service BV, Cefetra Futures BV, Alfred C. Toepfer International GmbH (Tööstus- ja kaubandusomand — Biotehnoloogialeiutiste õiguskaitse — Direktiiv 98/44/EÜ — Artikkel 9 — Geneetilist teavet sisaldavat või geneetilisest teabest koosnevat toodet kaitsev patent — Materjal, millesse toodet on lisatud — Kaitse — Tingimused)

28.8.2010   
            
            
               ET
            
            
               Euroopa Liidu Teataja
            
            
               C 234/7
            
         Euroopa Kohtu (suurkoda) 6. juuli 2010. aasta otsus (Rechtbank’s-Gravenhage (Madalmaad) eelotsusetaotlus) — Monsanto Technology LLC versus Cefetra BV, Cefetra Feed Service BV, Cefetra Futures BV, Alfred C. Toepfer International GmbH
   (Kohtuasi C-428/08) (1)
   
   (Tööstus- ja kaubandusomand - Biotehnoloogialeiutiste õiguskaitse - Direktiiv 98/44/EÜ - Artikkel 9 - Geneetilist teavet sisaldavat või geneetilisest teabest koosnevat toodet kaitsev patent - Materjal, millesse toodet on lisatud - Kaitse - Tingimused)
   2010/C 234/10
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank’s-Gravenhage
   
      Põhikohtuasja pooled
   
   
      Hageja: Monsanto Technology LLC
   
      Kostja: Cefetra BV, Cefetra Feed Service BV, Cefetra Futures BV, Alfred C. Toepfer International GmbH
   
      Menetluses osales: Argentina riik
   
      Ese
   
   Eelotsusetaotlus — Rechtbank’s-Gravenhage — Euroopa Parlamendi ja nõukogu 6. juuli 1998. aasta direktiivi 98/44/EÜ biotehnoloogialeiutiste õiguskaitse kohta (EÜT L 213, lk 13; ELT eriväljaanne 13/20, lk 395) artikli 9 tõlgendamine — Patendikaitse ulatus — Toode (DNA nukleotiidjärjestus), mis on Euroopa Liitu imporditud materjali (sojajahu) osa — Siseriikliku õigusega DNA nukleotiidjärjestusele antud absoluutne kaitse — Enne direktiivi vastuvõtmist välja antud patent — TRIPS-lepingu artiklid 27 ja 30
   
      Resolutsioon
   
   
               1.
            
            
               Euroopa Parlamendi ja nõukogu 6. juuli 1998. aasta direktiivi 98/44/EÜ biotehnoloogialeiutiste õiguskaitse kohta artiklit 9 tuleb mõista nii, et selles artiklis ei ole sätestatud patendikaitse niisugustel asjaoludel nagu põhikohtuasja vaidluses, mille puhul patenditud toode sisaldub sojajahus, kus see ei täida ülesannet, mille jaoks see patenteeriti, kuid täitis seda ülesannet varem sojataimes, mille töötlemisel on saadud kõnealune toode sojajahu, või kui see saab oma ülesannet millalgi taas täita, kui see on jahust eraldatud ja elusorganismi rakku lisatud.
            
         
               2.
            
            
               Direktiivi 98/44 artikliga 9 on selle alusel antav kaitse ammendavalt ühtlustatud, nii et sellega on vastuolus patenditud tootele kui sellisele siseriiklike õigusnormidega absoluutse kaitse andmine sõltumata sellest, kas toode täidab seda sisaldavas materjalis oma ülesannet.
            
         
               3.
            
            
               Direktiivi 98/44 artikkel 9 välistab enne direktiivi vastuvõtmist väljaantud patendi omaniku võimaluse tugineda patenditud toote absoluutsele kaitsele, mis oleks sellele tootele antud sel ajal kohaldatavate siseriiklike õigusnormide alusel.
            
         
               4.
            
            
               Marrakechis 15. aprillil 1994 allkirjastatud ja nõukogu 22. detsembri 1994. aasta otsusega 94/800/EÜ, mis käsitleb Euroopa Ühenduse nimel sõlmitavaid tema pädevusse kuuluvaid küsimusi puudutavaid kokkuleppeid, mis saavutati mitmepoolsete kaubandusläbirääkimiste Uruguay voorus (1986–1994), heaks kiidetud Maailma Kaubandusorganisatsiooni (WTO) asutamislepingu 1C lisas oleva intellektuaalomandi õiguste kaubandusaspektide lepingu artiklid 27 ja 30 ei mõjuta direktiivi 98/44 artikli 9 sellist tõlgendust.
            
         
      (1)  ELT C 313, 6.12.2008.